b'\n_START_ARTICLE_\nBlazno resno o \xc5\xa1oli\n_START_PARAGRAPH_\nBlazno resno o \xc5\xa1oli je ena izmed mladinskih knjig avtorice Dese Muck, ki so iz\xc5\xa1le v zbirki Blazno resno. Zgodba govori o razli\xc4\x8dnih problemih, ki najstnike \xc4\x8dakajo v \xc5\xa1oli. Od priljubljenosti, prijateljstva in ljubezni, do nerazumevajo\xc4\x8dih u\xc4\x8diteljev.\n_START_SECTION_\nPovzetek\n_START_PARAGRAPH_\nZa\xc4\x8delo se je novo \xc5\xa1olsko leto v 7 razredu. \xc5\xbdane je bil najstarej\xc5\xa1i, saj je ve\xc4\x8dkrat ponavljal razred. Zato pa je bil strah in trepet vseh u\xc4\x8dencev. Imel je dekle, ki ji je bilo ime Manca. A jo je zamenjal za Ne\xc5\xbeo. Pred celim razredom ji je povedal, da je sedaj ona njegova punca. Manci to seveda ni bilo v\xc5\xa1e\xc4\x8d, zato je med poukom Ne\xc5\xbei napisala listek, na katerem ji je zagrozila naj \xc5\xbdaneta pustil pri miru. Malo za tem pa je Ne\xc5\xbea ponovno dobila listek, a tokrat od \xc5\xbdaneta. Rekel ji je, da naj ga po koncu pouka po\xc4\x8daka zunaj. _NEWLINE_Listek pa je prestregel u\xc4\x8ditelj zgodovine, ki so ga imenovali Kiler. Za kazen je dal Ne\xc5\xbei in \xc5\xbdanetu za nalogo izdelati referat o \xc5\xa1oli v 19. stoletju. Poleg referata, je Kiler vsakemu od njiju dal enko. Ker pa je bila Ne\xc5\xbea odli\xc4\x8dnjakinja, se je bala povedati mami, da je dobila enko. Naslednjega dne si ni upala v \xc5\xa1olo, zato jo je \xc5\xa1pricala. Bilo ji je grozno \xc5\xbeal, da la\xc5\xbee mami. Po\xc4\x8dutila se je kot najve\xc4\x8dja kriminalka. Ko je tudi drug dan ni bilo k pouku, ji je biv\xc5\xa1a prijateljica prinesla zapiske. Ker je bila mama doma, je odkrila, da Ne\xc5\xbee ni bilo pri pouku. Bila je zelo jezna nanjo. Od\xc5\xa1la je v \xc5\xa1olo, kjer so se pogovorile \xc5\xa1e z Ne\xc5\xbeino razredni\xc4\x8darko. _NEWLINE_Naslednjega dne je pri\xc5\xa1el \xc5\xbdane k Ne\xc5\xbei, kjer sta izdelala referat. Odli\xc4\x8dno sta ga tudi predstavila razredu. Naslednjo uro so imeli na urniku \xc5\xa1portno vzgojo. Ne\xc5\xbeina prijateljica Milica je bila zelo \xc5\xbealostna, saj telovadbe ni marala in tudi ni\xc4\x8desar ni znala. Ravno tistega dne, pa so preskakovali kozo. Poleg vsega, pa jih je u\xc4\x8ditelj \xc5\xa1e ocenjeval. Ko je bila na vrsti Milica, koze ni mogla presko\xc4\x8diti. Zato so se ji vsi za\xc4\x8deli smejati. Oglasil se je \xc5\xbdane in rekel, da naj se ji ne smejejo, ampak ji morajo nuditi podporo. Vsi so bili za\xc4\x8dudeni, kajti tega od \xc5\xbdaneta niso pri\xc4\x8dakovali, saj se je vedno prvi za\xc4\x8del nor\xc4\x8devati iz vsakega. Nato pa je Milici zaradi podpore le uspelo presko\xc4\x8diti kozo.  Ne\xc5\xbea je zaradi tega dogodka mo\xc4\x8dno spremenila mnenje o \xc5\xbdanetu in se tudi ona zaljubila vanj.\n_START_SECTION_\nPonatis\n_START_PARAGRAPH_\nKnjiga je prvi\xc4\x8d iz\xc5\xa1la leta 2000, drugi\xc4\x8d pa leta 2011 v prenovljeni izdaji: pisateljica je pregledala in posodobila besedilo, povsem nove ilustracije pa je v stripovski maniri prispeval ilustrator Matej de Cecco (prej Igor Ribi\xc4\x8d).'